**บันทึกรายงานการประชุมสภาเทศบาลตำบลส่องดาว**

**สมัยสามัญ สมัยที่ ๓ ครั้งที่ ๒ ประจำปี ๒๕๖๔**

**เมื่อวันศุกร์ที่ ๒๐ เดือน สิงหาคม พ.ศ. ๒๕๖๔**

**ณ ห้องประชุมอาคารอเนกประสงค์เทศบาลตำบลส่องดาว**

**\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑๒๓๔๕๖๗๘๙๑๐๑๑๑๒ | นายวิสุทธิ์ ศรีวงษานายอำนาจ ทาเอื้อนายสมัย สายเมืองนายลำพูน พ่อคุณตรงนายสมาน แสงลีนายวิกาล แสงลีนายวิชิต ไชยประเทศนายมาโนดร์ ทะบันหารนายพวง พรหมเสนานายบุญเกิด พันธุคำนายสง่า กันยาวงค์นายมาโนช วิชัย | ประธานสภาเทศบาล ฯเลขานุการสภา ฯรองประธานสภาเทศบาล ฯสมาชิกสภาเทศบาล ฯสมาชิกสภาเทศบาล ฯสมาชิกสภาเทศบาล ฯสมาชิกสภาเทศบาล ฯสมาชิกสภาเทศบาล ฯ สมาชิกสภาเทศบาล ฯสมาชิกสภาเทศบาล ฯสมาชิกสภาเทศบาล ฯสมาชิกสภาเทศบาล ฯ | วิสุทธิ์ ศรีวงษาอำนาจ ทาเอื้อสมัย สายเมืองลำพูน พ่อคุณตรงสมาน แสงลีวิกาล แสงลีวิชิต ไชยประเทศมาโนดร์ ทะบันหารพวง พรหมเสนาบุญเกิด พันธุคำสง่า กันยาวงค์มาโนช วิชัย |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑๒๓๔๕๖๗๘๙๑๐๑๑๑๒ | นายธงชัย ไชยรบนายสมชาย ศรีวงษานายศักดิ์ศิลป์ พ่อคุณตรงนายชวดล อุวะไรนายบุญมา ฝ่ายขันธ์นายยุทธศาสตร์ ราชคำนางนรินทร ไชยรบนายราวินท์ อินทร์หานายธีรนิตย์ แก้วพาดีนายอากาศ ไชยมีสุขนางสาวอมรรัตน์ ซิมค๊อกนางศิริพร กาญจนารัตน์ | นายกเทศมนตรีตำบลส่องดาวรองนายกเทศมนตรี ฯรองนายกเทศมนตรี ฯเลขานุการนายก ฯที่ปรึกษานายก ฯปลัดเทศบาลตำบลส่องดาวนักวิเคราะห์ ฯ (จนท.สภาฯ)ผอ.กองสาธารณสุข ฯผอ.กองช่างหัวหน้าสำนักปลัดเทศบาลผอ.กองการศึกษาผอ.กองคลัง | ธงชัย ไชยรบสมชาย ศรีวงษาศักดิ์ศิลป์ พ่อคุณตรงชวดล อุวะไรบุญมา ฝ่ายขันธ์ยุทธศาสตร์ ราชคำนรินทร ไชยรบราวินท์ อินทร์หาธีรนิตย์ แก้วพาดีอากาศ ไชยมีสุขอมรรัตน์ ซิมค๊อกศิริพร กาญจนารัตน์ |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑๓๑๔๑๕๑๖๑๗๑๘๑๙๒๐๒๑๒๒๒๓๒๔๒๕๒๖๒๗๒๘๒๙๓๐ | นางแสงจันทร์ แก้วใสนายวชิระ ไชยรบนายอำคา เพิ่มอารามนางสาวเนตรนภา พลสิมมานายเพ็ชร แก้วดวงสีนายชัยยงค์ หอมสมบัตินายสุภร ดรุณพันธ์นางกาญจนา พรรณศรีนางทัดดาว แสงลีนางกชวรรณ ชื่นชมนางฉัตรชัย แสงลีนางดวงสมร ราชคำนางกาญจนสุดา สุขภาคนางสาวชญานิน เหง้าโอสานางบุญรอด พรหมปัญญานางวารุณี สุภานางประณิดา ศรีวงษานายวุฒิภัทร สุขภาค | นักพัฒนาชุมชนชำนาญการหัวหน้าฝ่ายผลิตกรรมการหมู่บ้านประชาชนพนักงานดับเพลิงพนักงานดับเพลิงคนงานหัวหน้าฝ่ายอำนวยการนักทรัพยากรบุคคลชำนาญการนักประชาสัมพันธ์ชำนาญการเจ้าพนักงานป้องกัน ฯปฏิบัติการนักวิเคราะห์ ฯชำนาญการประชาชนประชาชนประชาชนนักวิชาการศึกษาเจ้าพนักงานธุรการปฏิบัติการนิติกร | แสงจันทร์ แก้วใสวชิระ ไชยรบอำคา เพิ่มอารามเนตรนภา พลสิมมาเพ็ชร แก้วดวงสีชัยยงค์ หอมสมบัติสุภร ดรุณพันธ์กาญจนา พรรณศรีทัดดาว แสงลีกชวรรณ ชื่นชมฉัตรชัย แสงลีดวงสมร ราชคำกาญจนสุดา สุขภาคชญานิน เหง้าโอสาบุญรอด พรหมปัญญาวารุณี สุภาประณิดา ศรีวงษาวุฒิภัทร สุขภาค |  |

**เปิดประชุม - เวลา ๐๙.๓๐ น.**

**ประธาน -** ก่อนอื่นก็ขอกล่าวคำว่าสวัสดี ท่านสมาชิกผู้ทรงเกียรติ ท่านปลัดปฏิบัติหน้าที่นายกเทศมนตรี ท่านผู้อำนวยการกองทุกกองและผู้เข้าร่วมประชุมทุกท่าน สำหรับวันนี้ก็เป็นการประชุม สมัยสามัญ สมัยที่ ๓ ครั้งที่ ๒ ประจำปี พ.ศ. ๒๕๖๔ ตรงกับวันที่ ๒๐ เดือน สิงหาคม พ.ศ. ๒๕๖๔ ณ ห้องประชุมอาคารอเนกประสงค์เทศบาลตำบลส่องดาว มีอยู่ ๔ วาระนะครับ ระเบียบวาระที่ ๑ เรื่อง ที่ประธานจะแจ้งต่อที่ประชุม ระเบียบวาระที่ ๒เรื่อง รับรองรายงานการประชุมสภาฯ ระเบียบวาระที่ ๓ เรื่อง ที่เสนอใหม่ พิจารณาร่างเทศบัญญัติงบประมาณรายจ่ายประจำปีงบประมาณ พ.ศ. ๒๕๖๕ (วาระที่ ๒,๓) ท่านสมาชิกสภาก็เข้าร่วมการประชุมทั้ง ๑๒ คนนะครับก็ครบองค์ประชุมนะครับ มีเรื่องที่สำคัญอยู่หลายเรื่อง ที่จะได้พิจารณา

ร่วมกัน ก็คือ พิจารณาร่างเทศบัญญัติงบประมาณรายจ่ายประจำปี พ.ศ. ๒๕๖๕ วาระที่ ๒ ชั้นแปรญัตติ และวาระที่ ๓ ชั้นตราเป็นเทศบัญญัติงบประมาณรายจ่ายประจำปีงบประมาณ พ.ศ. ๒๕๖๕ นะครับเพื่อไม่เป็นการเสียเวลาก็เข้าสู่ระเบียบวาระที่ ๑ เลยนะครับ

**ระเบียบวาระที่ ๑ -เรื่อง ที่ประธานจะแจ้งต่อที่ประชุม**

ประธาน - ไม่มีนะครับ

**ระเบียบวาระที่ ๒** **เรื่อง รับรองรายงานการประชุมสภาฯ**

 - ไม่มี

**ระเบียบวาระที่ ๓ เรื่อง ที่เสนอใหม่**

ประธาน - ก็มีเรื่องที่สำคัญที่จะพิจารณาดังนี้นะครับ ๓.๑ พิจารณาร่างเทศบัญญัติงบประมาณรายจ่ายประจำปีงบประมาณ พ.ศ. ๒๕๖๕ (วาระที่ ๒,๓) เมื่อวันที่ ๑๖ สิงหาคม ๒๕๖๔ ที่ผ่านมาก็ได้มีการประชุมการแปรญัตตินะครับส่วนรายละเอียดก็ให้ท่านประธานแปรญัตติก็จะได้แถลงต่อสภา ฯ ให้ทราบนะครับ ว่ามีการเปลี่ยนแปลงอะไรบ้างนะครับ เรียนเชิญท่านพวง พรหมเสนา นะครับ ประธานคณะกรรมการแปรญัตตินะครับ

นายพวง พรหมเสนา - เรียนท่านประธานสภาฯ ที่เคารพ ท่านนายกเทศมนตรีตำบล ส่องดาว คณะผู้บริหารทุกท่าน ท่านสมาชิกผู้ทรงเกียรติทุกท่าน ท่านปลัดเทศบาลตำบลส่องดาว หัวหน้าสำนักปลัดเทศบาล ท่านผู้อำนวยการกองทุกกองและผู้เข้าร่วมประชุมทุกท่าน กระผม นายพวง พรหมเสนา ประธานคณะกรรมการแปรญัตติ ขอรายงานผลการแปรญัตติ งบประมาณรายจ่ายประจำปีงบประมาณ พ.ศ. ๒๕๖๕ ดังนี้

เมื่อคราวประชุมสภาเทศบาลตำบลส่องดาว สมัยสามัญ สมัยที่ ๓ ประจำปี ๒๕๖๕ วันที่ ๑๐ สิงหาคม ๒๕๖๔ มีมติกำหนดระยะเวลายื่นคำแปรญัตติ ตั้งแต่วันที่ ๑๑ - ๑๓ สิงหาคม ๒๕๖๔ ตั้งแต่เวลา ๐๘.๓๐ - ๑๖.๓๐ น. ณ สำนักงานเทศบาลตำบลส่องดาว รวมระยะเวลาไม่น้อยกว่า ๒๔ ชั่วโมง

 มีผู้ยื่นแบบเสนอแปรญัตติจำนวน ๑ คน คือ

 นายธงชัย ไชยรบ นายกเทศมนตรีตำบลส่องดาว

ยื่นแบบขอเสนอแปรญัตติแก้ไข คำผิด คำถูก ซึ่งคณะกรรมการแปรญัตติได้มีมติเห็นชอบตามคำแปรญัตติ

ไม่มีการสงวนความเห็นของคณะกรมการแปรญัตติ ตลอดจนไม่มีการสงวนคำแปรญัตติใด ๆ โดยมีรายละเอียดดังนี้ครับ

**รายละเอียดประกอบการรายงานผลการแปรญัตติของ**

**คณะกรรมการแปรญัตติร่างเทศบัญญัติงบประมาณรายจ่ายประจำปีงบประมาณ พ.ศ. ๒๕๖๕**

- คำเสนอแปรญัตติของนายธงชัย ไชยรบ นายกเทศมนตรีตำบลส่องดาว ดังนี้

ด้วยกลุ่มงานพัฒนาระบบบัญชีท้องถิ่น สำนักบริหารงานคลังท้องถิ่น กรมส่งเสริมการปกครองท้องถิ่น ได้แก้ไขข้อมูลหน้าจัดทำคำแถลงประกอบงบประมาณรายจ่ายประจำปี ส่วนของการแสดงการบริหารงบประมาณ (ข้อ ๒) **จากเดิม แสดงปีปัจจุบัน** **(พ.ศ. ๒๕๖๔**) **แก้ไขเป็น แสดงปีที่ผ่านมา** **(พ.ศ. ๒๕๖๓)** เพื่อให้เป็นไปตามรูปแบบการจำแนกงบประมาณขององค์กรปกครองส่วนท้องถิ่นตามหนังสือ ที่ มท ๐๘๐๘.๒/ว ๑๐๙๕ ลงวันที่ ๒๘ พฤษภาคม พ.ศ. ๒๕๖๔ จึงขอแปรญัตติแก้ไขคำแถลงงบประมาณ

โดยยกเลิกเฉพาะคำแถลงงบประมาณฉบับเดิม และขอให้ใช้คำแถลงงบประมาณใหม่นี้ ดังนี้ **คำแถลงงบประมาณ ประกอบงบประมาณรายจ่ายประจำปีงบประมาณ พ.ศ. ๒๕๖๕**

ท่านประธานสภาฯ และสมาชิกสภาเทศบาลตำบลส่องดาว

บัดนี้ ถึงเวลาที่คณะผู้บริหารของเทศบาลตำบลส่องดาว จะได้เสนอร่างเทศบัญญัติงบประมาณรายจ่ายประจำปีต่อสภาเทศบาลตำบลส่องดาว อีกครั้งหนึ่ง ฉะนั้น ในโอกาสนี้ คณะผู้บริหารเทศบาลตำบลส่องดาว จึงขอชี้แจงให้ท่านประธานและสมาชิก ทุกท่านได้ทราบถึงสถานะการคลัง ตลอดจนหลักการและ

แนวนโยบายการดำเนินการในปีงบประมาณ พ.ศ. ๒๕๖๕ ดังต่อไปนี้

๑. สถานะการคลัง

 ๑.๑ งบประมาณรายจ่ายทั่วไป

ในปีงบประมาณ พ.ศ. ๒๕๖๔ ณ วันที่ ๙ สิงหาคม พ.ศ. ๒๕๖๔ องค์กรปกครองส่วนท้องถิ่นมีสถานะการเงินดังนี้

 ๑.๑.๑ เงินฝากธนาคาร จำนวน ๕๐,๙๐๖,๑๐๔.๐๙ บาท

 ๑.๑.๒ เงินสะสม จำนวน ๖๐,๖๓๓,๔๗๔.๒๕ บาท

 ๑.๑.๓ ทุนสำรองเงินสะสม จำนวน ๑๗,๖๓๘,๔๖๘.๘๔ บาท

๑.๑.๔ รายการกันเงินไว้แบบก่อหนี้ผูกพันและยังไม่ได้เบิกจ่าย จำนวน - โครงการ รวม ๐.๐๐ บาท

๑.๑.๕ รายการที่ได้กันเงินไว้โดยยังไม่ได้ก่อหนี้ผูกพัน จำนวน ๒ โครงการ รวม ๓๗๐,๕๕๖.๐๐ บาท

 ๑.๒ เงินกู้คงค้าง จำนวน ๐.๐๐ บาท

**๒. การบริหารงบประมาณในปีงบประมาณ ๒๕๖๓**

(๒.๑) รายรับจริงทั้งสิ้น จำนวน ๔๗,๘๖๗,๘๒๓.๖๐ บาท ประกอบด้วย

หมวดภาษีอากร จำนวน ๑๓๕,๓๖๗.๖๔ บาท

หมวดค่าธรรมเนียม ค่าปรับ และใบอนุญาต จำนวน ๒๑๖,๑๗๘.๒๐ บาท

หมวดรายได้จากทรัพย์สิน จำนวน ๙๑๒,๒๔๐.๖๗ บาท

หมวดรายได้จากสาธารณูปโภคและการพาณิชย์ จำนวน – บาท

หมวดรายได้เบ็ดเตล็ด จำนวน ๔,๙๒๘.๐๐ บาท

หมวดรายได้จากทุน จำนวน ๑๓๕,๓๐๐.๐๐ บาท

หมวดภาษีจัดสรร จำนวน ๒๓,๓๓๘,๙๓๕.๐๙ บาท

หมวดเงินอุดหนุนทั่วไป จำนวน ๒๓,๑๒๔,๘๗๔.๐๐ บาท

(๒.๒) เงินอุดหนุนที่รัฐบาลให้โดยระบุวัตถุประสงค์ จำนวน ๕๓,๑๔๒.๐๐ บาท

(๒.๓) รายจ่ายจริง จำนวน ๓๙,๘๒๑,๒๗๓.๖๑ บาท ประกอบด้วย

งบกลาง จำนวน ๘,๑๑๑,๕๔๔.๑๐ บาท

งบบุคลากร จำนวน ๑๕,๗๔๘,๖๘๐.๐๐ บาท

งบดำเนินงาน จำนวน ๑๑,๒๖๐,๐๐๐.๕๐ บาท

งบลงทุน จำนวน ๓,๘๔๗,๐๓๐.๐๐ บาท

งบเงินอุดหนุน จำนวน ๘๕๔,๐๑๙.๐๑ บาท

งบรายจ่ายอื่น จำนวน ๐.๐๐ บาท

(๒.๔) รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์จำนวน ๓๕,๙๙๒.๐๐ บาท

 (๒.๕) รายจ่ายที่จ่ายจากเงินสะสมจำนวน ๖๖๑,๐๒๕.๐๐ บาท

 (๒.๖) รายจ่ายที่จ่ายจากเงินทุนสำรองเงินสะสม จำนวน - บาท

 (๒.๗) รายจ่ายที่จ่ายจากเงินกู้ จำนวน ๐.๐๐ บาท

**๓. งบเฉพาะการ**

 ประเภทกิจการประปา กิจการงานประปา

 ปีงบประมาณ พ.ศ. ๒๕๖๓

รายรับจริง จำนวน ๑,๖๖๙,๐๙๖.๗๔ บาท

รายจ่ายจริง จำนวน ๑,๕๔๘,๕๕๕.๖๒ บาท

เงินกู้จากธนาคารอื่น ๆ จำนวน - บาท

เงินยืมสะสม จำนวน - บาท

กำไรสะสม จำนวน - บาท

เงินสะสม จำนวน ๒,๗๗๕,๗๒๒.๙๕ บาท

ทุนสำรองเงินสะสม จำนวน ๘๖๓,๓๑๘.๕๙ บาท

เงินฝากธนาคาร จำนวน ๓,๒๙๕,๐๔๙.๙๐ บาท

ทรัพย์รับจำนำ จำนวน - บาท

**ความเห็นของคณะกรรมการแปรญัตติ - ไม่มี**

**มติที่ประชุม เห็นชอบ ๔ เสียง**

 **งดออกเสียง ๑ เสียง**

ที่ประชุม - รับทราบ

ประธาน -ก็เป็นการรายงานผลการแปรญัตติของคณะกรรมการแปรญัตติ นะครับ ก็มีการประชุมการแปรญัตติเมื่อวันที่ ๑๖ สิงหาคม ๒๕๖๔ ที่ผ่านมานะครับส่วนรายละเอียดนั้นท่านประธานคณะกรรมการแปรญัตติก็ได้แจ้งแล้วนะครับ

นายอำนาจ ทาเอื้อ - เรียนท่านประธานสภาฯ ที่เคารพ ท่านนายกเทศมนตรีตำบล ส่องดาว คณะผู้บริหารทุกท่าน ท่านสมาชิกผู้ทรงเกียรติทุกท่าน ท่านปลัดเทศบาลตำบลส่องดาว หัวหน้าสำนักปลัดเทศบาล ท่านผู้อำนวยการกองทุกกองและผู้เข้าร่วมประชุมทุกท่าน กระผมนายอำนาจ ทาเอื้อ ตำแหน่ง เลขานุการสภา ขออนุญาตนำเรียนชี้แจงเกี่ยวกับระเบียบที่เกี่ยวข้องนะครับ ระเบียบที่เกี่ยวข้องนั้น นะครับก็จะเป็นไปตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๕๗ (แก้ไขเพิ่มเติมถึง (ฉบับที่ ๒) พ.ศ. ๒๕๕๔ ข้อ ๕๑ ในการพิจารณาร่างข้อบัญญัติ วาระที่สอง ให้ปรึกษาเรียงตามลำดับข้อเฉพาะที่มีการแปรญัตติหรือ ที่คณะกรรมการแปรญัตติแก้ไขเท่านั้น เว้นแต่ที่ประชุมสภาท้องถิ่นจะได้ลงมติเป็นอย่างอื่น ถ้าที่ประชุมสภาท้องถิ่นลงมติเห็นด้วยกับคำแปรญัตติ หรือเห็นด้วยกับการแก้ไขในข้อใดแล้วไม่ให้เสนอ ขอแปรญัตติหรือเสนอแปรญัตติขอเปลี่ยนแปลงมตินั้นอีก ถ้าข้อความในข้อใดที่ได้มีมติไปแล้วขัดแย้งกันหรือบกพร่องในสาระสำคัญที่ประชุมสภาท้องถิ่นจะลงมติให้ส่งปัญหานั้นไปให้คณะกรรมการแปรญัตติพิจารณาใหม่เฉพาะที่ขัดแย้งหรือบกพร่องก็ได้ โดยไม่ให้มีการแปรญัตติในเรื่องใหม่ขึ้นอีกในกรณีที่มีมติส่งปัญหาไปให้คณะกรรมการแปรญัตติพิจารณาใหม่ดังกล่าวแล้วการพิจารณาเฉพาะข้อนั้น ๆ เป็นอันระงับไว้ก่อน แต่ถ้าไม่เป็นการขัดข้องที่จะพิจารณาข้ออื่น ๆ ต่อไป สภาท้องถิ่นอาจลงมติให้พิจารณาจนจบร่างข้อบัญญัติหรือเทศบัญญัติก็ได้ ถ้าข้อขัดแย้งหรือข้อบกพร่องตามวรรคสามเกิดขึ้นในการพิจารณารวดเดียว ที่ประชุมสภาท้องถิ่นจะลงมติให้ดำเนินการตามความในวรรคสาม ก็ได้เมื่อคณะกรรมการแปรญัตติได้ยื่นรายงานการพิจารณาข้อที่ได้ระงับไว้นั้นตามวรรคสามแล้วให้ประธานสภาท้องถิ่นส่งรายงานนั้นให้แก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันนัดประชุม เว้นแต่กรณีต้องพิจารณาเป็นการด่วน ในการประชุมต่อวาระที่สอง ให้ที่ประชุมสภาท้องถิ่นลงมติเฉพาะข้อที่ได้ระงับไว้เท่านั้น

ประธาน - ครับก็ต้องขอบคุณท่านเลขานะครับ ก็ตามระเบียบนะครับ ที่เกี่ยวข้องก็คือ ข้อ ๕๑ นะครับ มีท่านสมาชิกท่านใดจะอภิปรายเกี่ยวกับรายละเอียดที่คณะกรรมการแปรที่ได้ยื่นต่อสภาครับ ในวาระที่ ๒ ในชั้นแปรญัตตินะครับ เชิญนะครับ

ที่ประชุม - ไม่อภิปราย

นายกเทศมนตรี ฯ - เรียนท่านประธานสภาฯ ที่เคารพ ท่านนายกเทศมนตรีตำบล ส่องดาว คณะผู้บริหารทุกท่าน ท่านสมาชิกผู้ทรงเกียรติทุกท่าน ท่านปลัดเทศบาลตำบลส่องดาว หัวหน้าสำนักปลัดเทศบาล ท่านผู้อำนวยการกองทุกกองและผู้เข้าร่วมประชุมทุกท่าน ขออนุญาตนำเรียนชี้แจงเพิ่มเติมที่ประชุมเพิ่มเติมนะครับเกี่ยวกับรายละเอียดในการแปรญัตตินะครับซึ่งความเดิมที่ได้แสดงไว้นะครับ ความเดิม แสดง ปีปัจจุบัน ๒๕๖๔ แก้ไขเป็น ปีที่ผ่านมา ปี ๒๕๖๓ นะครับ เพื่อให้เป็นไปตามรูปแบบนะครับก็ในส่วนของคณะผู้บริหาร ที่จะเพิ่มเติมเข้าไปอีกก็จะเป็นรายละเอียดแบบแปลนโครงการที่ประกอบรายจ่ายงบประมาณประจำปี ๒๕๖๕ นะครับ ดังนี้นะครับ

- โครงการก่อสร้างถนนคอนกรีตเสริมเหล็กถนนทางเข้า – ออกสถานศึกษาโรงเรียนเทศบาลส่องดาวและศูนย์พัฒนาเด็กเล็กบ้านหนองแซง สถานที่ก่อสร้าง จากเดิม บ้านโนนสะอาด หมู่ที่ ๙ แก้ไขเป็นบ้านหนองแซง หมู่ที่ ๑๑

- โครงการก่อสร้างถนน คสล.ซอยเทศบาล ๑๙ งบประมาณ ๑๙๖,๐๐๐ บาท แก้ไขตัวอักษร จาก (-สี่แสนเก้าหมื่นหกพันบาทถ้วน-) แก้ไขเป็น (-หนึ่งแสนเก้าหมื่นหกพันบาทถ้วน-)

- โครงการปรับปรุงซ่อมแซมถนนดินลูกรังซอยสวนปาล์ม งบประมาณ ๑๗๐,๐๐๐ บาท ตัวอักษรเดิม (-หนึ่งแสนหกหมื่นหกพันบาทถ้วน ) แก้ไขเป็น (-หนึ่งแสนเจ็ดหมื่นบาทถ้วน-) ก็ขออนุญาตนำเรียนท่านประธานสภาและสมาชิกทุกท่านทราบนะครับในส่วนที่มีการแก้ไขนะครับก็ขอแจ้งให้ที่ประชุมทราบครับขอบคุณครับ

ประธาน - ก็มีการแก้ไขตัวอักษรที่พิมพ์ผิดนะครับก็เป็นการแจ้งที่ประชุมให้ทราบนะครับ

ที่ประชุม - รับทราบ

ประธาน - ถ้าไม่มีสมาชิกสภา ฯ อภิปรายอีกต่อไปก็จะเป็นการขอมติที่ประชุมนะครับในวาะที่ ๒ ในชั้นแปรญัตตินะครับ ก็ให้เลขานุการฯ นับองค์ประชุมด้วยครับ

เลขานุการ - นับองค์ประชุม สมาชิกสภาเทศบาลเข้านั่งประจำที่ครบทั้ง ๑๒ คน

ประธาน - เมื่อสมาชิกสภาฯ มาครบทุกท่านแล้วก็จะขอมติที่ประชุมนะครับขอถามท่านสมาชิกว่า ท่านสมาชิกท่านใดเห็นชอบกับคำแถลงของคณะกรรมการแปรญัตติ ถ้าสมาชิกสภาเทศบาลท่านใดเห็นชอบคณะกรรมการแปรญัตติในชั้นการแปรญัตติ ในวาระที่ ๒ ร่างเทศบัญญัติงบประมาณรายจ่ายประจำปีงบประมาณ พ.ศ. ๒๕๖๕ ให้ยกมือขึ้นครับ

**มติที่ประชุม - เห็นชอบ ๑๒ เสียง**

ประธานสรุป - ก็ถือว่าเสียงเป็นเอกฉันท์นะครับ

ประธาน ฯ - ต่อไปก็ขอนำที่ประชุมเข้าสู่วาระที่ ๓ นะครับ ขออนุญาต นำเรียนระเบียบให้ที่ประชุมทราบนะครับ ก็ตามระเบียบข้อ ๕๒ นะครับก็ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ (แก้ไขถึงฉบับที่ ๒ พ.ศ. ๒๕๕๔) ข้อ ๕๒ การพิจารณาร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๕ ในวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร ในการพิจารณาวาระนี้ ให้ที่ประชุมสภาท้องถิ่นลงมติว่าจะให้ตราเป็นข้อบัญญัติหรือไม่ ในการพิจารณาในวาระนี้ที่ประชุมสภาท้องถิ่นลงมติว่าจะให้ตราเป็นข้อบัญญัติหรือไม่ ครับก็เพื่อไม่ให้เป็นการเสียเวลาผมก็จะถามมติที่ประชุมในวาระที่สามนะครับถ้าไม่มีสมาชิกสภา ฯ อภิปรายอีกให้เลขานุการฯ นับองค์ประชุมด้วยครับ

เลขานุการ - นับองค์ประชุม สมาชิกสภาเทศบาลเข้านั่งประจำที่ครบทั้ง ๑๒ คน

ประธาน - เมื่อสมาชิกสภาฯ มาครบทุกท่านแล้วก็จะขอมติที่ประชุมนะครับ

 - สมาชิกท่านใดเห็นชอบว่ากับร่างเทศบัญญัติงบประมาณรายจ่ายประจำปีงบประมาณ พ.ศ. ๒๕๖๕ ว่าสมควรให้ตราเป็นเทศบัญญัติงบประมาณรายจ่ายประจำปีงบประมาณ พ.ศ. ๒๕๖๕ ในวาระ ที่สาม ถ้าสมาชิกสภาเทศบาลท่านใดเห็นชอบโปรดยกมือขึ้นครับ

**มติที่ประชุม เห็นชอบ ๑๒ เสียง**

 **งดออกเสียง - เสียง**

ประธาน - ก็ขอบคุณที่ประชุมนะครับ ก็เห็นด้วย ๑๒ เสียงก็ถือว่าเป็น เอกฉันท์นะครับ

ที่ประชุม - รับทราบ

ประธาน - ก่อนที่จะเข้าสู่ระเบียบวาระอื่น ๆ ก็จะให้ท่านผู้บริหารได้กล่าวอะไรเล็ก ๆ น้อย ๆ กับ กับสมาชิกสภาครับเชิญครับ

นายกเทศมนตรี ฯ - เรียนท่านประธานสภาฯ ที่เคารพ ท่านนายกเทศมนตรีตำบล ส่องดาว คณะผู้บริหารทุกท่าน ท่านสมาชิกผู้ทรงเกียรติทุกท่าน ท่านปลัดเทศบาลตำบลส่องดาว หัวหน้าสำนักปลัดเทศบาล ท่านผู้อำนวยการกองทุกกองและผู้เข้าร่วมประชุมทุกท่าน ในระเบียบวาระที่ ๓ เรื่อง การพิจารณาร่างเทศบัญญัติงบประมาณรายจ่ายประจำปีงบประมาณ พ.ศ. ๒๕๖๕ ตามที่ได้มีการประชุมในวาระที่สองซึ่งผู้บริหารได้เสนอแปรญัตติไปแล้วนะครับซึ่งคณะกรรมการก็ได้มีการแปรญัตติไปแล้ว และสภา ฯ เราก็ได้มีมติให้ความเห็นชอบในการที่จะให้มีการตรางบประมาณรายจ่ายประจำปีงบประมาณในปี พ.ศ. ๒๕๖๕ ไปแล้วนะครับ ในนามของคณะผู้บริหารนะครับก็ต้องกราบขอบพระคุณทุกท่านที่ให้ความร่วมมือคณะผู้บริหารเราก็จะตั้งใจในการพัฒนานะครับ เกี่ยวกับโครงการต่าง ๆ นะครับและก็จะได้เนินโครงการต่าง ๆ ให้เป็นไปตามวัตถุประสงค์นะครับ ก็หลังจากที่มีการเห็นชอบของสภา ฯ แล้วนะครับ ตาม พ.ร.บ. เทศบาลนะครับ มาตรา ๖๒ ทางสภาก็จะได้ส่งร่างเทศบัญญัติงบประมาณรายจ่าย ฯ ไปยังอำเภอเพื่อส่งไปยังผู้ว่าเพื่อพิจารณานะครับให้แล้วเสร็จภายในระยะเวลา ๑๕ วันนะครับก็เป็นระเบียบนะครับ ก็ถ้าเห็นชอบแล้วก็จะมีผลวันที่ ๑ ตุลาคม นะครับขอบคุณครับ

ประธาน - ขอบคุณท่านผู้บริหารนะครับ ก็เป็นการประชุมเกี่ยวกับการ

จัดทำงบประมาณรายจ่ายประจำปี ๒๕๖๕ นะครับ ซึ่งก็มีการดำเนินการประชุมตั้งแต่วันที่ ๑๐ สิงหาคม ๒๕๖๔ ที่ผ่านมานะครับ ก็ได้มีการพิจารณานะครับเกี่ยวกับวาระที่ ๑ ในชั้นรับหลักการนะครับ สำหรับวันนี้ก็เป็นการประชุมวาระที่ ๒ และวาระที่ ๓ นะครับ ก็แล้วเสร็จในขั้นตอนการขอมติที่ประชุมในการตราเทศบัญญัตินะครับ และท่านสมาชิกสภาเทศบาลก็มีความเห็นชอบนะครับก็ต้องขอขอบคุณท่านสมาชิกทุกท่านนะครับที่มองเห็นความสำคัญนะครับ ในลำดับต่อไปก็ขอนำที่ประชุมเข้าสู่ระเบียบวาระที่ ๔ เรื่อง อื่น ๆ นะครับ

**ระเบียบวาระที่ ๔ เรื่อง อื่น ๆ**

ประธาน - ท่านสมาชิกท่านใดที่มีเรื่องเสนอต่อที่ประชุมเกี่ยวกับเรื่องอื่น ไม่ว่าเป็นเรื่องที่เกี่ยวกับการร้องขอ ร้องทุกข์ที่พี่น้องประชาชนร้องขอเข้ามาก็เรียนเชิญเลยนะครับ

นายกเทศมนตรีฯ - เรียนท่านประธานสภาฯ ที่เคารพ ท่านนายกเทศมนตรีตำบล ส่องดาว คณะผู้บริหารทุกท่าน ท่านสมาชิกผู้ทรงเกียรติทุกท่าน ท่านปลัดเทศบาลตำบลส่องดาว หัวหน้าสำนักปลัดเทศบาล ท่านผู้อำนวยการกองทุกกองและผู้เข้าร่วมประชุมทุกท่าน ก่อนที่จะเข้าสู่ระเบียบวาระอื่น ๆ นะครับ ก็มีข่าวดีที่จะแจ้งให้กับสภาเทศบาลส่องดาวเราทราบนะครับ ซึ่งเทศบาลตำบลส่องดาวเราได้รับงบประมาณอุดหนุนเฉพาะกิจกรณีพิเศษนะครับจากกรมส่งเสริมการปกครองส่วนท้องถิ่น จำนวน เงิน ๖,๑๐๗,๐๐๐ บาท ก็คือโครงการก่อสร้างถนนคอนกรีตเสริมเหล็กถนนเลียบลำห้วยปุงลิงเชื่อมถนนแอสฟัลติกส์ซอยเทศบาลบำรุง ๒ พร้อมติดตั้งโคมไฟแอลอีดีพลังงานแสงอาทิตย์ ที่ตั้งโครงการบ้านหนองแซง หมู่ที่ ๑๑ ตำบลส่องดาว อำเภอส่องดาว จังหวัดสกลนคร รหัสทางหลวงท้องถิ่นที่ สน ผ ๓๔๐๒๕ สน ถ ๓๔๐๐๖๖ กว้าง ๔ เมตร ยาว ๗๗๘ เมตร หนาเฉลี่ย ๐.๑๕ เมตร ไหล่ทางข้างละ ๐.๕๐ เมตร และกัน Overray แอสฟัลติกส์กว้าง ๔ เมตร ยาว๖๑๗ เมตร หนาเฉลี่ย ๐.๐๔ เมตร หรือพื้นที่ไม่น้อยกว่า ๕,๕๘๐ ตารางเมตรพร้อมติดตั้งโคมไฟแอลอีดี พลังงานแสงอาทิตย์ จำนวน ๔๘ ชุด เทศบาลตำบลส่องดาวเราได้รับจัดสรรงบประมาณ ๖,๑๐๗,๐๐๐ บาท ก็เส้นจากห้วยปุงลิงนะครับเส้นที่เป็นลูกรังเราจะทำเป็นคอนกรีตนะครับ ตรงสี่แยกบ้านท่านสมควรก็จะเป็นแอสฟัลติกส์ลงไปจนถึงแถวๆ ที่ดินของท่าน สท.ลำพูน นะครับจะมีไฟฟ้าส่องสว่างตลอดสายนะครับก็ถือว่าเป็นข่าวดีนะครับ ในส่วนของปีงบประมาณ ๖๕ เราก็ได้รับจัดสรรงบประมาณเป็นอาคารเรียนมาหนึ่งหลังนะครับเราขอรับงบประมาณไปประมาณ ๑๐ ล้านบาทนะครับแต่กรมส่งเสริมจัดสรรงบประมาณมา ๗.๙ ล้านบาทกว่า ๆ นะครับ ซึ่งรวมงบประมาณที่เราได้รับจัดสรรในปี ๖๔ และปี ๖๕ ก็ประมาณ ๑๔ ล้านบาทกว่า ๆ นะครับ ก็ถือว่าเป็นความโชคดีของพี่น้องชาวส่องดาวเรานะครับ ก็ขอแจ้งให้เพื่อนสมาชิกทราบโดยทั่วกันครับ ขอบคุณครับ

ประธานสภา ฯ - ขอบคุณท่านนายกนะครับก็ถือว่าเป็นข่าวดีนะครับ ต่อไปก็ยังอยู่ในระเบียบวาระอื่น ๆ อยู่นะครับก็เชิญท่านสมาชิกสภานะครับ ได้นำเสนอเกี่ยวกับปัญหาต่าง ๆ เชิญครับ

นายสมัย สายเมือง - เรียนท่านประธานสภาฯ ที่เคารพ ท่านนายกเทศมนตรีตำบล ส่องดาว คณะผู้บริหารทุกท่าน ท่านสมาชิกผู้ทรงเกียรติทุกท่าน ท่านปลัดเทศบาลตำบลส่องดาว หัวหน้าสำนักปลัดเทศบาล ท่านผู้อำนวยการกองทุกกองและผู้เข้าร่วมประชุมทุกท่าน ผมนายสมัย สายเมือง สมาชิกสภา ฯ เขต ๑ ผมก็มีเรื่องเกี่ยวกับความ

เดือดร้อนจากพี่น้องประชาชนมานำเรียนที่ประชุมครับ เรื่องแรก ก็เป็นเรื่องถนนนะครับก็จะเป็นนางจำนง ได้ให้ขยายถนนนะครับเส้นข้างวัดบูรพาภิรมย์นะครับ ซึ่งมันแคบทำให้การสัญจรไปมาลำบากนะครับก็เคยเสนอในที่ประชุมครั้งที่ผ่านมาแล้วนะครับ ก็ไม่ทราบว่าจะมีการขยายถนนเส้นนี้เมื่อไหร่นะครับ เพราะว่ามีประชาชนใช้ถนนเส้นนี้เยอะอยู่นะครับ อีกเรื่องหนึ่งนะครับ เรื่องที่ผู้บริหารชี้แจงในที่ประชุมเกี่ยวกับการได้รับจัดสรรงบประมาณมานั้น ก็เยอะพอสมควรนะครับก็เป็นสิ่งที่พี่น้องประชาชนเราต้องการอยู่แล้วนะครับเพราะว่าจะใช้ขนส่งสินค้าทางการเกษตรนะครับและก็ใช้สัญจรไปมาด้วยนะครับก็ดีใจแทนพี่น้องเรานะครับได้ทั้งถนนได้ทั้งไฟฟ้านะครับก็ขอขอบคุณแทนพี่น้องประชาชนด้วยนะครับที่ท่านผู้บริหารที่ได้นำงบประมาณมาพัฒนาเทศบาลตำบลส่องดาวเราให้เจริญก้าวหน้าต่อไปครับ ก็ขอนำเรียนที่ประชุมเพียงเท่านี้ก่อนครับ ขอบคุณครับ

นายมาโนดร์ ทะบันหาร - เรียนท่านประธานสภาฯ ที่เคารพ ท่านนายกเทศมนตรีตำบล ส่องดาว คณะผู้บริหารทุกท่าน ท่านสมาชิกผู้ทรงเกียรติทุกท่าน ท่านปลัดเทศบาลตำบลส่องดาว หัวหน้าสำนักปลัดเทศบาล ท่านผู้อำนวยการกองทุกกองและผู้เข้าร่วมประชุมทุกท่าน ผมนายมาโนดร์ ทะบันหาร สมาชิกสภา ฯ เขต ๑ ตามที่ได้ฟังท่านนายก ฯ ได้แถลงมาก็ถือว่าโครงการต่าง ๆ นั้นก็ครอบคลุมทั้งเขต ๑ และเขต ๒ นะครับซึ่งก็ถือว่าเป็นสิ่งที่ดีนะครับที่มีโครงการเข้ามาในเขตเทศบาลเรา ผมเห็นสมควรว่าโครงการต่าง ๆ ได้ใช้ประโยชน์ร่วมกันทั้งบ้านเมืองและพี่น้องประชาชนเรานะครับ ผมก็ขอเป็นตัวแทนพี่น้องขอขอบคุณคณะผู้บริหาร ท่านปลัดเทศบาล ผู้อำนวยการกอง ตลอดจนเจ้าหน้าที่ที่มีส่วนเกี่ยวข้องทุกท่านนะครับ ที่สำคัญก็ต้องขอบคุณทีมงานกองช่างที่ได้ออกซ่อมแซมถนน หรือ ท่อระบายน้ำ ตามจุดต่าง ๆ ซึ่งเกิดประโยชน์ต่อพ่อแม่พี่น้องเรานะครับ ผมขอฝากท่านประธานไปยังผู้บริหารและผู้ที่เกี่ยวข้องด้วยครับ ขอบคุณครับ

นายลำพูน พ่อคุณตรง - เรียนท่านประธานสภาฯ ที่เคารพ ท่านนายกเทศมนตรีตำบล ส่องดาว คณะผู้บริหารทุกท่าน ท่านสมาชิกผู้ทรงเกียรติทุกท่าน ท่านปลัดเทศบาลตำบลส่องดาว หัวหน้าสำนักปลัดเทศบาล ท่านผู้อำนวยการกองทุกกองและผู้เข้าร่วมประชุมทุกท่าน ผมนายลำพูน พ่อคุณตรง สมาชิกสภา ฯ เขต ๒ ในระเบียบวาระที่ ๔ เรื่อง อื่น ๆ ผมก็มีเรื่องที่จะนำเรียนที่ประชุมสภาอันทรงเกียรติแห่งนี้เกี่ยวกับเรื่องความเดือดร้อนของพี่น้องประชาชน และความต้องการของพี่น้องในเขตเทศบาล มีทั้งปัญหามากมายนะครับท่านประธาน ปัญหาทางสังคม ปัญหาสิ่งแวดล้อม มลพิษ ความสะอาด ปัญหาโรค

ระบาด ปัญหาน้ำเพื่อการเกษตร ปัญหาเกี่ยวกับแสงสว่างบนท้องถนนไม่เพียงพอและไม่ทั่วถึง ปัญหาเหล่านี้ล้วนแต่เป็นปัญหาของพี่น้องประชาชนนะครับ อยากให้ผู้มีอำนาจหาทางแก้ไขเพื่อความเป็นอยู่ดีมีสุขและมีความปลอดภัยครับ ผมก็ขอนำเรียนที่ประชุมอยู่ ๔ - ๕ เรื่อง นะครับ เรื่องที่ ๑ เป็นเรื่องแสงสว่างบนท้องถนน โดยเฉพาะถนนเส้นข้างโรงพยาบาลกับข้างโรงเรียนมัธยมส่องดาว ในคราวประชุมครั้งที่แล้วมีสมาชิกผู้ทรงเกียรติได้เสนอไปครั้งหนึ่งแล้วครับ ถนนเส้นนี้ปัญหาก็คือไม่มีแสงสว่างมานานแล้วครับถ้าเป็นไปได้อยากฝากท่านประธานผ่านไปหาท่านนายก ฯ ให้ลงไปดูแลด้วยครับถนนเส้นนี้ก็ทางเชื่อมต่อกับถนนทางหลวงชนบทนะครับและก็มีศูนย์ราชการทั้งสองแห่งก็คือโรงพยาบาลกับโรงเรียนส่องดาววิทยาคม เรื่องที่ ๒ เป็นปัญหาสิ่งแวดล้อมครับท่านประธานโดยเฉพาะริมถนนสองข้างทางเกือบทุกเส้นทางนะครับที่มีหญ้าปกคลุมรถวิ่งได้ประมาณเลนเดียวนะครับยกตัวอย่างเช่น ถนนเส้นข้างเทศบาลของเราเป็นถนนเพชรบำรุงแล้วก็ถนนเกือบทุกสายนะครับ ทั้งถนนเทศบาล ๑๐ หลังโรงน้ำแข็ง และถนนเทศบาลซอย ๕ หญ้าปกคลุม ไม่ทราบว่าเจ้าหน้าที่ของเราลงไปดูแลทั่วถึงหรือเปล่านะครับ ถ้าเป็นไปได้ก็อยากฝากท่านประธานไปถึงคณะผู้บริหารนะครับ ช่วยไปดูแลเรื่องหญ้ารกตามริมถนนด้วยครับ ข้างเทศบาลเราก็จะเป็นถนนเพชรบำรุง ๑ นะครับ ตลอดจนถนนเส้นเพชรบำรุง ๒ ที่ต่อเนื่องกันลงไปห้วยปุงลิงนะครับ เรื่องที่ ๓ เรื่องน้ำเพื่อการเกษตรเพราะว่าชาวบ้านที่ทำนาแถวลำห้วยเขาเดือดร้อนนะครับเพราะว่าฝายน้ำล้นไม่สามารถกักเก็บน้ำได้เต็มที่เท่าไหร่นะครับเพราะว่าระดับพื้นฝายมันต่ำนะครับตอนนี้เกษตรกรอยากให้ไปเสริมพื้นหรือว่าหาที่ไปกั้นน้ำไว้นะครับเป็นไปได้เขาอยากได้แท่นปูนนะครับเชื่อมระหว่างช่องระบายน้ำที่เป็นอยู่เดิม เมื่อก่อนมีลิ้นฝายนำครับแต่ว่าตอนนี้ชำรุดแล้วนะครับ สูงประมาณ ๕๐ เซนติเมตร ความยาว ยาวตามช่องฝาย เอาไปกั้นไว้ก่อนนะครับดีกว่ากระสอบทรายนะครับ น่าจะเพิ่มระดับน้ำได้นะครับและทนกว่านะครับถ้าเป็นไปได้หน้าแล้งควรไปสำรวจทุกฝายนะครับแล้วก็ทำถาวรเลยนะครับเพราะว่าระดับห้วยลึกอยู่แล้วนะครับ ถ้าเราเพิ่มความสูงขึ้นอีกก็น่าจะเก็บน้ำได้เยอะพอสมควรนะครับ เรื่องที่ ๔ เป็นเรื่องของถนนเส้นซอยเทศบาล ๕ ครับท่านประธานต่อเนื่องจากรอยต่อระหว่างบ้านของป่าไม้ หรือ ครูตุ๋ยนะครับที่เชื่อมลงไปต่อบ้านคุณโนรา เจริญสุขแล้วออกมาเชื่อมกับถนนหลัง ธกส.เก่านะครับมันเป็นคูดินแต่สอบถามแล้วปรากฎว่าเจ้าของมอบให้เป็นสาธารณะ มานานแล้วนะครับตอนนี้น่าจะชำรุดมากแล้วนะครับ ตอนนี้ยังไม่มีการซ่อมบำรุงเลย ถนนเส้นนี้เป็นถนนสาธารณะมานานแล้วนะครับ ช่วงรอยต่อระหว่างปูนกับหินลูกรังเป็นหลุมเป็นบ่อ เรื่องที่ ๕ เป็นเรื่องความเดือดร้อนของพี่น้องประชาชนเกี่ยวกับปัญหาสังคมเมื่อคราวประชุมครั้งที่แล้วเพื่อนสมาชิก ฯ ก็ได้เสนอไปแล้วเรื่องเกี่ยวกับมีคนไปขโมยสินค้าทางการเกษตรโดยเฉพาะต้นกล้วยนะครับแกจะโค่นแล้วตัดใบไปขายนะครับ คนที่ตัดก็คือชม้อย ระดาดาษ ก็ถือว่าเป็นปัญหาสังคมนะครับ ชาวเกษตรกรก็เดือดร้อนด้วยนะครับ ท้ายนี้ทุกเรื่องที่ผมได้นำเรียนที่ประชุมสภาไปแล้วนะครับก็อยากฝากท่านประธานผ่านไปถึงท่านนายกนะครับพร้อมคณะผู้บริหารได้นำปัญหาเหล่านี้ไปดำเนินการแก้ไขนะครับ เพราะว่าคราวประชุมที่แล้วท่านนายกได้บอกว่าเรามีเงินงบประมาณอยู่นะครับ ก็น่าจะพอในการพัฒนานะครับในเรื่องเร่งด่วนนะครับ แต่ก็ขอขอบคุณท่านนายกนะครับที่ได้นำเรียนเรื่องดี ๆ สิ่งดี ๆ ต่อสภาแห่งนี้นะครับ ขอนำเรียนที่ประชุมเพียงเท่านนี้ก่อนนะครับ ขอคุณครับ

นายวิชิต ไชยประเทศ - เรียนท่านประธานสภาฯ ที่เคารพ ท่านนายกเทศมนตรีตำบล ส่องดาว คณะผู้บริหารทุกท่าน ท่านสมาชิกผู้ทรงเกียรติทุกท่าน ท่านปลัดเทศบาลตำบลส่องดาว หัวหน้าสำนักปลัดเทศบาล ท่านผู้อำนวยการกองทุกกองและผู้เข้าร่วมประชุมทุกท่าน ผมนายวิชิต ไชยประเทศ สมาชิกสภา ฯ เขต ๒ สำหรับวาระที่ ๔ เรื่องอื่น ๆ สำหรับผมก็มีอยู่ประมาณ ๒ เรื่องนะครับเป็นการเสริมท่านสมาชิกที่ได้อภิปรายไปเมื่อสักครู่นะครับ เรื่องซอยเทศบาล ๕ ที่บ้านโนนสะอาดตามที่ได้ลงไปดูพื้นที่นะครับก็เป็นเรื่องความเดือดร้อนระหว่างถนนทางหลวงชนบทและถนนเทศบาล ๕ จะมีความต่างระดับระหว่างถนนใหญ่กับถนนในซอยซึ่งรถเก๋งหรือว่ารถเล็กจะลงไปไม่ได้นะครับเพราะว่าเป็นต่างระดับค่อนข้างสูงชาวบ้านที่ใช้ถนนเส้นนั้นก็ว่าจะซื้อหินลูกรังลงใส่เพื่อเป็นการซ่อมแซมไปพลางก่อนนะครับว่าจะทำวันเสาร์นี้นะครับ ก็อยากจะขอท่านประธานผ่านไปหาท่านนายกนะครับและผู้ที่เกี่ยวข้องนะครับจริง ๆ แล้วเราก็มีงบประมาณเพียงพอนะครับสถานะการเงินก็ดีอยู่นะครับโดยเฉพาะในปี ๖๔ นะครับก็มีส่วนต่างอยู่แล้วนะครับก็ประมาณ ๔ ล้านกว่านะครับสมมุติว่าเงินยังไม่เข้ามาเลยในไตรมาสสุดท้ายนี้เราก็ยังอยู่ได้นะครับ ตามที่ได้ดูในร่างเทศบัญญัตินะครับ ทีนี้ก็จะเป็นงบซ่อมแซมที่อยู่ในอำนาจของผู้บริหาร นะครับ โอนงบประมาณนะครับก็จะเกี่ยวเนื่องกับโครงการที่ ๒ ที่ท่านลำพูนได้อภิปรายมาสักครู่นะครับก็คือฝายน้ำล้นนะครับ ที่พูดมาประมาณสองสามครั้งแล้วนะครับซึ่งโพนสวางก็จะเป็นรอบนอกเขตเทศบาลเราซึ่งต้องการการพัฒนาที่ต่อเนื่องกันนะครับโดยเฉพาะรอยต่อระหว่างเทศบาลตำบลปทุมนะครับก็จะมีความยากลำบาก นะครับโดยเฉพาะที่ไร่ที่นานะครับลำห้วยและก็ฝายนะครับ ปีนี้ กักเก็บน้ำไม่ได้นะครับ จริงๆ แล้วก็เป็นภูมิปัญญาของชาวบ้านนะครับว่าเอาแผ่นคอนกรีต มากั้นนะครับ ผมคิดว่าถ้าท่านนายกแจ้งไปยังเจ้าหน้าที่ที่เกี่ยวข้องก็สามารถทำได้นะครับ ในงบซ่อมแซมซึ่งจะง่ายและเร็วที่สุดนะครับในช่วงที่ฝนทิ้งช่วงนะครับใช้งบประมาณ ๒-๓ หมื่นบาทนะครับ ผลประโยชน์ที่ได้ก็คุ้มค่านะครับก็ฝากท่านประธานไปหาท่านผู้บริหารด้วยนะครับ ไม่ว่าจะเป็นฝายกั้นน้ำและถนนเทศบาล ๕ ที่บ้านโนนสะอาดที่เป็นทางต่างระดับที่สูงนะครับมีประชาชนอยู่อาศัยหนาแน่นนะครับมีบ้านเช่ามีโรงน้ำแข็ง มีการใช้งานเยอะนะครับรอยต่อก็ประมาณ ๑๐๐ เมตร ถ้ามีการดำเนินการหรือว่าเอาเข้าแผนไว้ก็จะดีนะครับ ถ้าเราเอาเข้าแผนและทำถนน คสล.ลงไปแล้วก็เลี้ยวขวาซึ่งทราบว่าตรงนั้นเป็นทางสาธารณะมีอยู่ในแผนนานแล้วนะครับ ก็ขอความกรุณาฝากท่านประธานไปหาท่านผู้บริหารด้วยนะครับสำหรับซอยเทศบาล ๕ และก็และก็ฝายน้ำล้น นะครับก็หวังเป็นอย่างยิ่งว่าในการประชุมครั้งหน้าก็จะไม่ได้พูดเรื่องนี้อีกนะครับ เรื่องที่ ๓ เป็นการขอบคุณชมเชยนะครับก็เห็นทางคณะผู้บริหาร ท่านรอง ๑ นะครับก็เห็นเอาการเอางานไม่ค่อยอยู่ห้อง นะครับ ก็เป็นภาพที่ดีนะครับก็มีเสียงตอบรับจากพี่น้องว่าดีนะครับ ก็เป็นเรื่องที่ดีนะครับการตัดแต่งกิ่งต้นไม้นะครับ ก็ขอขอบคุณท่านปลัดและผู้อำนวยการกองคลังด้วยนะครับที่ได้ให้ความรู้ เกี่ยวกับหนังสือ ว ๑๐๙๕ นะครับก็เป็นหนังสือเกี่ยวกับการเปลี่ยนแปลงคำแถลงงบประมาณนะครับ สำหรับวาระอื่น ๆ ผมก็มีเรื่องที่จะนำเรียนที่ประชุมเพียงเท่านี้ก่อนครับ ขอบคุณครับ

ประธานสภา ฯ - ขอบคุณท่านสมาชิกนะครับ ในลำดับต่อไปก็จะให้ท่านนายกเทศมนตรี ได้ตอบข้อซักถามจากสมาชิกนะครับ เชิญครับ

นายกเทศมนตรี - เรียนท่านประธานสภาฯ ที่เคารพ ท่านนายกเทศมนตรีตำบล ส่องดาว คณะผู้บริหารทุกท่าน ท่านสมาชิกผู้ทรงเกียรติทุกท่าน ท่านปลัดเทศบาลตำบล ส่องดาว หัวหน้าสำนักปลัดเทศบาล ท่านผู้อำนวยการกองทุกกองและผู้เข้าร่วมประชุมทุกท่าน ในเรื่องที่ท่านสมาชิกได้เสนอมานะครับแล้วก็มีการประชุมกันหลายครั้งแล้วนะครับก็ได้มอบหมายภารกิจให้กับกองช่างแล้วนะครับ ซึ่งในช่วงนี้นั้นนะครับที่คณะผู้บริหารจะดำเนินการนั้นนะครับก็คือการใช้เงินงบประมาณเหลือจ่ายในปี ๖๔ นะครับท่านปลัดและเจ้าหน้าที่ ที่เกี่ยวข้องก็จะได้แจ้งมานะครับว่าจะเหลือยอดอยู่เท่าไหร่นะครับและจะสามารถจ่ายได้เท่าไหร่นะครับและก็เรื่องที่จะกันเงินนะครับรวมทั้งอาจจะมีการใช้จ่ายเงินสะสมด้วยนะครับก็จะได้รบกวนท่านสมาชิกสภามาร่วมประชุมอีกนะครับ ก็มอบผ่านท่านสมาชิกกับกองช่างเลยนะครับว่าถ้ามีตรงไหนที่เดือดร้อนหรือประชาชนเดือดร้อนก็ให้ไปรับช่างออกไปดูได้เลยนะครับ ซึ่งตอนนี้เจ้าหน้าที่กองช่างก็ไม่พอนะครับก็ขอเจ้าหน้าที่จากกองการประปามาช่วยอีกแรงนะครับเพราะว่าทำแบบไม่ทันนะครับและก็เรื่องแผนนะครับถ้าเราจะใช้จ่ายเงินสะสมและเงินเหลือจ่ายเราก็จะต้องทำแผนเพิ่มอีกนะครับ ถ้าโครงการใดที่มีอยู่ในแผน ๖๔ ก็อาจนะทำไปก่อนนะครับในปี ๖๕ เพราะว่าในไตรมาสแรกจะไม่ได้ดำเนินการจะครับ การจ่ายเงินสะสมเราก็ต้องรีบจ่ายภายใน ๓๐ กันยายนนี้นะครับ ก็แจ้งให้ท่านสมาชิกทราบนะครับว่าถ้าตรงไหนมีความเดือดร้อนเร่งด่วนก็ให้แจ้งเข้ามาก่อนนะครับแจ้งคณะผู้บริหารหรือว่ากองช่างก็ได้นะครับในส่วนปัญหาของฝายน้ำล้นเวลาน้ำมาเยอะชาวบ้านนะไปทุบนะครับและก็เอาไม้กั้นฝายหนีออกไปนะครับ และถ้าเป็นปูนถ้าน้ำท่วมก็จะทุบทิ้งและพอแล้งมาก็มีปัญหานะครับส่วนมากการแก้ปัญหาก็เลยต้องใช้กระสอบทรายนะครับเดิมทีที่เราวางแผนไว้ก็คือทำแนวกั้นเป็นจุด ๆ นะครับห่างกันจุดละ ๕๐๐ เมตร ปัญหาที่เจอเวลาน้ำหลากมาชาวบ้านจะไปทุบเพื่อระบายน้ำโดยที่ไม่ได้แจ้งเทศบาลเลยนะครับแต่เราก็จะหาวิธีแก้ไขปัญหาต่อไปอีกนะครับ ในส่วนของถนนซอยเทศบาล ๕ ผมได้แจ้งเจ้าหน้าที่ไปดูแล้วนะครับตรงจุดที่เลี้ยวขวา ส่วนที่ท่านพวงเสนอมาก็จะเป็นถนนสามเส้นนะครับพื้นที่ที่ชาวบ้านมอบให้ก็จะได้ดำเนินการนะครับอาจจะใช้เงินเหลือจ่ายหรืออาจนะเป็นเงินสะสมนะครับก็ขอแจ้งให้ท่านสมาชิกสภาทราบว่าเรามีงบประมาณแต่ว่าเจ้าหน้าที่ไม่เพียงพอนะครับ และขออนุญาตชี้แจงว่าในช่วงนี้เทศบาลเราได้มีการออกซ่อมแซมถนนหลายจุดนะครับ และเราก็ได้มีการปรับปรุงระบบประปาใช้งบประมาณ ๔ ล้านกว่าบาทนะครับ น้ำอาจจะมาบ้างไม่มาบ้างนะครับบางวันท่อก็แตกเพราะว่าอายุการใช้งานก็ประมาณ ๒๐ กว่าปีมาแล้วการดำเนินการแก้ไขบางครังก็อาจนะล่าช้าบ้างเพราะบุคลากรของเรามีน้อยก็ต้องกราบขออภัยท่านสมาชิกด้วยนะครับ ในส่วนของปัญหาเรื่องหญ้ารกและเรื่องลักเล็กขโมยน้อยก็เป็นปัญหาสังคมก็จะได้ไปปรึกษาเจ้าหน้าที่ตำรวจก็จะพยายามหาวิธีแก้ไขปัญหาอยู่นะครับ ซึ่งตอนนี้ก็ติดปัญหาเกี่ยวกับโรคโควิดอยู่นะครับซึ่งตำรวจจะมาร่วมซ้อมฝึกปฏิบัติกับ อปพร. อยู่นะครับ และเวลามีปัญหาจะได้ออกไปช่วยกันในเขตเทศบาลเราก็มีประมาณ ๒๐ รายนะครับที่มีปัญหาทางด้านความคิดนะครับ แต่ตอนนี้ยังไม่สามารถดำเนินการได้นะครับเพราะติดปัญหาด้านโควิดอยู่นะครับแต่เขาก็ได้ประสานมาขอใช้สถานที่ในการฝึกอบรมอยู่นะครับ ก็ขออนุญาตนำเรียนท่านสมาชิกเพียงเท่านี้ก่อนนะครับ ขอบคุณครับ

ประธานสภา ฯ - ขอบคุณท่านนายกนะครับสำหรับปัญหาต่าง ๆ ที่ท่านสมาชิกได้นำเสนอต่อผู้บริหารครับผู้บริหารก็ได้ตอบไปแล้วนะครับ มีท่านใดจะเพิ่มอีกไหมครับ เรียนเชิญครับ

นายวิกาล แสงลี - เรียนท่านประธานสภาฯ ที่เคารพ ท่านนายกเทศมนตรีตำบลส่องดาว คณะผู้บริหารทุกท่าน ท่านสมาชิกผู้ทรงเกียรติทุกท่าน ท่านปลัดเทศบาลตำบลส่องดาว หัวหน้าสำนักปลัดเทศบาล ท่านผู้อำนวยการกองทุกกองและผู้เข้าร่วมประชุมทุกท่าน ผมนายวิกาล แสงลี สมาชิกสภา ฯ เขต ๒ ผมได้รับเรื่องจากชาวบ้านมาเสนอสองเรื่องนะครับเรื่องแรกคือเรื่องไฟฟ้าเส้นทางวัดป่าสีลารัตน์มันมีอยู่สี่จุดเส้นที่สองเส้นทางน้ำประปาเข้าสู่บ้านหนองแซงครับ ผมอยากให้ดำเนินการด้วยนะครับจุดแรกหน้าบ้านของนายกัณยา แสงลี ครับไปถึงสวนยางแม่ครูตุ๋ยทางโค้งหลังสระโรงเรียนมัธยมครับ เรื่องที่สองรางระบายน้ำซอยทางเข้าหมู่บ้านจนไปถึงทางออกบ้านปทุมวาปีและเส้นกลางบ้านอยากให้ทำรางระบายน้ำให้ด้วยครับและคุ้มสาพิทักษ์ยังไม่มีร่องระบายน้ำเลยเส้นนี้เดือดร้อนมากครับบ้านของนายเขียวก็อยากให้ติดตั้งไฟฟ้าส่องสว่างหน้าบ้านและบ้านของของนางจอมศรี คุ้มโรงเรียน ก็ขอนำเรียนท่านประธานผ่านไปหาท่านผู้บริหารด้วยนะครับ ขอบคุณครับ

ประธาน -มีท่านสมาชิกท่านใดจะเพิ่มเติมอะไรอีกไหมครับถ้าไม่มีก็จะให้ท่านนายกได้ตอบข้อซักถาม เชิญครับ

นายกเทศมนตรี ฯ - เรียนท่านประธานสภาฯ ที่เคารพ ท่านนายกเทศมนตรีตำบล ส่องดาว คณะผู้บริหารทุกท่าน ท่านสมาชิกผู้ทรงเกียรติ ท่านปลัดเทศบาลตำบล ส่องดาว หัวหน้าสำนักปลัดเทศบาล ท่านผู้อำนวยการกองทุกกองและผู้เข้าร่วมประชุมทุกท่าน ปัญหาที่ท่านสมาชิกเสนอมานั้นก็เป็นปัญหาคล้าย ๆ กันนะครับในเรื่องของไฟฟ้าก็จะให้กองช่างได้ไปประสานงานกับไฟฟ้าอีกครั้งหนึ่งนะครับ ก็ยังไม่มีอีกหลายจุดนนะครับ เช่น เส้นหลังโรงพยาบาล เส้นข้างโรงเรียนนะครับและก็เส้นประปาข้างโรงเรียนมัธยมนะครับ ถ้าอัตราการใช้ไฟฟ้าสาธารณะเกินกำหนดเราก็จะได้จ่ายค่าไฟเองนะครับ ตอนนี้ก็กำลังหาวิธีแก้ไขอยู่นะครับก็มีหลายจุดอยู่นะครับ บางจุดเราก็จะใช้แบบไฟฟ้าโซล่าเซลนะครับ คณะผู้บริหารเราก็รีบเร่งดำเนินการแก้ไขอยู่นะครับว่าตรงจุดไหนที่เร่งด่วนกว่ากันนะครับส่วนเรื่องการตัดหญ้านั้นตอนนี้เครื่องตัดหญ้าเราก็เสียหลายเครื่องอยู่นะครับอาจจะมีการซื้อเครื่องตัดหญ้าเพิ่มอยู่สัก ๕ เครื่องนะครับตอนนี้มีเหลือที่ใช้ได้อยู่เครื่องเดียวนะครับแต่เราก็จะรีบเร่งดำเนินการ นะครับก็ขอแจ้งให้ท่านสมาชิกทราบเพียงเท่านี้ก่อนครับ ขอบคุณครับ

ประธาน -ก็ขอขอบคุณท่านายกนะครับในการตอบข้อซักถาม มีท่านสมาชิกท่านใดจะเพิ่มเติมหรือว่าจะนำเสนอเรื่องอะไรอีกไหมครับ

ที่ประชุม - ไม่มี

ประธาน - ถ้าท่านสมาชิกไม่มีเรื่องที่เพิ่มเติมแล้วก็ขอผ่านวาระที่ ๔ นะครับ เรื่องอื่น ๆ ก็ถือว่าท่านสมาชิกหมดเรื่องที่จะเสนอที่ประชุมนะครับ ก็ขอบคุณท่านผู้บริหารนะครับ ถ้ามีเรื่องเดือดร้อนของชาวบ้านเรา ก็คงจะได้อภิปรายอีกก็ได้นะครับในคราวประชุมครั้งต่อไปนะครับ ก็น่าจะเป็นเดือนหน้านะครับก็อาจจะได้ประชุมอีกนะครับก็แจ้งให้สมาชิกของเราได้ทราบร่วมกันนะครับ สำหรับการประชุมในวันนี้ ก็ผ่านไปได้ด้วยดีนะครับ ตั้งแต่วาระที่ ๑ จนถึงวาระที่ ๔ มีวาระที่สำคัญนะครับเกี่ยวกับการพิจารณาร่างงบประมาณรายจ่ายประจำปีงบประมาณ พ.ศ. ๒๕๖๕ นะครับซึ่งก็ประชุมวาระที่ ๒ วาระที่ ๓ ก็ผ่านไปด้วยเรียบร้อยแล้วนะครับก็ถือว่าผ่านพ้นไปด้วยดีนะครับ ก็ต้องขอขอบคุณท่านสมาชิกทุกท่านที่เข้าร่วมประชุมในวันนี้นะครับ ที่ทำให้การประชุมของเราสำเร็จลุล่วงไปด้วยดีทุกประการท้ายที่สุดนี้ก็ขอให้อำนาจคุณพระศรีรัตนตรัยและสิ่งศักดิ์สิทธ์ทั้งหลายในสากลโลก สากลจักรวาล โปรดจงบันดาลให้ทุกท่านที่ร่วมประชุมในวันนี้ประสบแต่ความสุขสุขภาพพลานามัยแข็งแรงปราศจากโรคภัยทั้งหลาย และขออำนาจหลวงปู่มั่น หลวงปู่ฝั่น หลวงปู่วัน และพระอมราราชรินทรคุ้มครองทุกท่านก็คงไม่มีอะไรแล้วสำหรับวันนี้กระผมก็ขอขอบคุณท่านผู้บริหาร ท่านสมาชิกทุกท่าน ผู้อำนวยการกองทุกกอง ผู้เข้าร่วมประชุมทุกท่านและผู้ที่เกี่ยวข้องทุกท่านนะครับที่ทำให้การประชุมในวันนี้ผ่านไปด้วยดี ก็หวังไว้ว่าในโอกาสต่อไปก็คงจะได้รับความร่วมมือด้วยดีแบบนี้เช่นเคยนะครับ ถ้าไม่มีอะไรเพิ่มเติมแล้วก็ขอปิดการประชุมครับ

ที่ประชุม - รับทราบ

**ปิดประชุม** - เวลา ๑๓.๔๕ น.

 (ลงชื่อ) ........................................... ผู้จดรายงานการประชุม

 (นายอำนาจ ทาเอื้อ)

 เลขานุการสภาเทศบาลตำบลส่องดาว

 (ลงชื่อ) ..................................... ประธานคณะกรรมการตรวจรายงานการประชุม

 (นายมาโนช วิชัย)

 สมาชิกสภาเทศบาลตำบลส่องดาว

 (ลงชื่อ) .................................. กรรมการตรวจรายงานการประชุม

 (นายพวง พรหมเสนา)

 สมาชิกสภาเทศบาลตำบลส่องดาว

 (ลงชื่อ) ................................... กรรมการตรวจรายงานการประชุม

 (นายสมาน แสงลี)

 สมาชิกสภาเทศบาลตำบลส่องดาว

 (ลงชื่อ) ................................. กรรมการตรวจรายงานการประชุม

 (นายวิกาล แสงลี)

 สมาชิกสภาเทศบาลตำบลส่องดาว

 (ลงชื่อ) ................................. กรรมการตรวจรายงานการประชุม

 (นายบุญเกิด พันธุคำ)

 สมาชิกสภาเทศบาลตำบลส่องดาว

 (ลงชื่อ) ................................. กรรมการตรวจรายงานการประชุม

 (นายสง่า กันยาวงค์)

 สมาชิกสภาเทศบาลตำบลส่องดาว

 (ลงชื่อ) ................................. เลขานุการกรรมการตรวจรายงานการประชุม

 (นายมาโนดร์ ทะบันหาร )

 สมาชิกสภาเทศบาลตำบลส่องดาว

 สภาเทศบาลตำบลส่องดาวรับรองแล้ว

 (นายวิสุทธิ์ ศรีวงษา)

 ประธานสภาเทศบาลตำบลส่องดาว

วันที่............. เดือน ............................... พ.ศ. ๒๕๖๔